Diàlees 


editorials 


Les eines que avui tenim al nostre abast a la 
xarxa, les anomenades 2.0, han canviat la ma- 
nera de comunicar-nos. Això és evident en llocs 
vveb com els blocs i en la multitud de platafor- 
mes socials, com ara el facebool. 

Pel que fa al món dels llibres, estos nous 
instruments ja estan ben instal-lats, ja que les 
possibilitats de publicació i d'autoedició s'han 
tornat realitats que ben pocs podríem arribar a 
imaginar fa pocs anys. Els lectors poden parlar 
de tu a tu amb els seus autors, poden opinar i 
fins i tot influir directament en el procés creatiu 
(com quan l'autor decideix anar publicant en un 
bloc esborranys dels seus textos). l les modali- 
tats de publicació per part de l'autor s'han vist 
estranyament variades, penseu que fins i tot ja 
es publiquen "novel-les" mitjançant el tvvitter, a 
partir de missatges de 140 caràcters (la llargària 
d'un missatge en este servei). 

Tot este maremàgnum de possibilitats també 
ha tingut el seu corresponent impacte en l'àmbit 
del món de l'editor. Fins fa poc l'intercanvi d'opi- 
nions entre el reduit grup d'editors es basava en 
la comunicació oral (al cafè, en un seminari, en 
una entrega de premis...) i en algunes publica- 
cions comptades (algun llibre, alguna part d'un 
suplement de diari...). 


Jaume Llambrich 


Ara, a banda de projectes magnífics que 
recorren a antics models, com la revista Trama 
é Texturas, el ventall d'eines que existeixen a 
internet ha fet que este diàleg aparegués a la 
palestra pública i que fos a l'abast de tothom. I 
des de la iniciativa personal, de manera directa, 
sense haver de passar per sedassos ni platafor- 
mes alienes. Però aquí ens centrarem en el petit 
grup d'opinió editorial creada en llengua catala- 
na (de ben segur que la seva mida és indicativa 
del pes de les altres llengues en la nostra àrea 
lingúística). 

Així, doncs, podem estar al cas del que es 
cuina a casa nostra gràcies a blocs, microblocs i 
llistes de distribució de correu. Dels primers cal 
destacar les aportacions de Jordi Ferrer (de Cos- 
setània) i de Joan Carles Girbés (de Bromera). 
Ambdós ens ofereixen, en primera persona, els 
seus gustos, les seues aficions les seues opinions 
i, evidentment, les seues dèries, històries i pro- 
blemes del món editorial. Un clar exemple l'hem 
pogut viure en la crisi del sector de distribució 
de llibres, en què la lectura dels seus blocs ha 
estat una alternativa ben sucosa a les notícies 
dels mitjans d'informació. 

Però el món dels blocs dóna per a molt més. 
És el cas de Beat.cat, subtitulat com a Observa- 


tori de l'edició digital, un bloc amb què podem 
estar al cas de les darreres novetats del mercat, 
de dispositius, d'iniciatives lligades al llibre en el 
seu nou entorn de difusió. 

Pel que fa a microblocs, si entrem a la plata- 
forma tvvitter, hi podrem trobar tot un reguitzell 
d'opinions, enllaços interessants, petites discus- 
sions, que donen com a resultat la temperatura 
immediata del que es cova a la xarxa. Alguns 
dels usuaris-editors a seguir en català són Ernest 
Folch, Elisabeth Castro, Jordi Prats o Lilibabar 
(sense menystindre els usuaris d'altres llengúes 
que en són molts, i molt interessants). 

Finalment, només queda apuntar una llista 
de correu, Infoedicat. De tots els mitjans que 
hem anat resseguint és, probablement, el més 
1.0, però és innegable que la funció que fa no es 
pot deixar de banda. Mitjançant el "vell" siste- 
ma del correu electrònic es manté infor- 
mat a tot el conjunt de subscriptors 
de notícies i apunts aportats per 
ells mateixos (i aquí hi trobem 
el mateix esperit de l'ano- 
menada vveb 2.0). 


Per tal de poder espigolar els apunts de to- 
tes estes fonts, i moltes més, s'ha creat un petit 
metabloc, de nom Titivil. El dimoniet editor per 
excel-lència, rebusca per tots els scriptoria digi- 
tals i us ofereix diligentment les seues troballes, 
de manera que podeu estar al cas de manera 
immediata de les darreres novetats que es gene- 
ren a la xarxa. L'adreça és http://titivil.blogspot. 
com, hi trobareu tots els enllaços dels blocs i mi- 
croblocs de què hem parlat. Bona lectural 

